
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 49
din 27 februarie 2014
privind încetarea dreptului de folosinţă gratuită asupra unui teren, atribuit 
conform Legii nr. 15/2003

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3432/11.02.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că, urmare a analizării cererii formulate de petenţii Tănase Violeta-Codruţa şi Moraru Marius-Daniel, înregistrată la Municipiul Sighişoara sub nr. 2650/06.02.2014, se impune încetarea dreptului de folosinţă gratuită asupra terenului (lotul nr.1A), situat în Municipiul Sighişoara, str. B. Şt. Delavrancea nr. 21B, atribuit prin Hotărârea Consiliului Local Sighişoara nr. 68/30.03.2006, aşa cum a fost modificată prin Hotărârea Consiliului Local Sighişoara nr. 184/23.09.2009, motivat de faptul că a fost înstrăinată construcţia edificată pe acest teren;

Având în vedere prevederile Legii nr. 15/2003 privind sprijinul acordat tinerilor pentru construirea unei locuinţe proprietate personală, republicată, cu modificările şi completările ulterioare;

Având în vedere prevederile Normelor metodologice de aplicare a Legii nr. 15/2003 privind sprijinul acordat tinerilor pentru construirea unei locuinţe proprietate personală, republicată, cu modificările şi completările ulterioare, aprobate prin Hotărârea Guvernului României nr. 896/2003;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 3431/14.02.2014, prin care se propune încetarea dreptului de folosinţă gratuită asupra terenului menţionat mai sus, îndeplinindu-se în acest sens prevederile legale; 
Având în vedere avizele favorabile ale tuturor comisiilor pe domenii de specialitate;
În temeiul art. 36, alin. (2) lit. “c” şi (9), art. 45, alin. (3) şi a art. 115, alin. (1) lit. “b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă încetarea dreptului de folosinţă gratuită constituit în favoarea numitei Tănase Violeta Codruţa, cu domiciliul în Municipiul Sighişoara, str. I.Chendi, nr. 35, asupra lotului de teren nr. 1A, în suprafaţă de 300 mp., din suprafaţa totală de 526,35 mp., situat în Municipiul Sighişoara, str. B. Şt. Delavrancea nr. 21B, înscris în C.F. nr. 51153 (nr. C.F. vechi 11030, nr. cad. vechi imobil 791/1/3, nr. top. vechi imobil 8150/3/14/1/1/1/1/1/3), sub nr. top. 51153, motivat de faptul că a fost înstrăinată construcţia edificată pe acest teren.

Art.2. Cu ducerea la îndeplinire a prevederilor prezentei hotărâri se încredinţează Primarul municipiului şi aparatul de specialitate al acestuia.

Art.3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Direcţia Administrarea Patrimoniului;
  1 ex. Arhitectul Şef;
  1 ex. Doamna Tănase Violeta Codruţa

10 ex. 
A.F./G.V.
